Architectura del Egypto antique

Le architectura del Antique Egypto se characterisa per le creation de un systema constructive in su edificios monumental, con le uso de petras sculptate in grande blocos e columnas solide .

Le architectura egyptian es cognoscite pro su monumental constructiones in petra, como templos, pyramides e obeliscos. Iste structuras esseva edificate pro servir como tumbas, templos religiose e edificios public. Le templos egyptian esseva designate pro honorar le deos e esseva construite con calcare e granito.

Le constructiones plus original del architectura egyptian monumental es le «complexos de pyramides», le templos e le tumbas (mastabas, speos, hypogeos e cenotaphios), cuje grandiositate dependeva del classe social del personage a enterrar. Le tumbas de varie pharaones esseva construite como pyramides, e le plus grande es illas attribuite a Seneferu, Keops e Kefren. Le unic del septe meravilias del Mundo Antique que ancora persiste, le pyramide de Khufu, es un bon exemplo del nivello de perfectionamento attingite in le scientias applicate.

Le egyptios construiva templos monumentaldedicate al deos, como illos de Karnak o Abu Simbel, notabile pro lor grande impacto symbolic, dimensiones impressionante, e le grande harmonia efunctionalitate de lor spacios. Le architectos regal, con lor cognoscentias de physica e geometria, erigeva monumental edificios e organisava le labor de grande gruppos de artistas, artesanos e laboratores.

Le sculptura, le transporto ab le canteras de Assuan, e le positionamento de obeliscos monolithic de granito o colossal statuas, demonstra un alte nivello de cognitiones. Illos etiam construiva grande palatios pro le comoditate del pharaon, ma le vita terrenal esseva minus importante que le vita post le morte, e dunque illos non esseva construite de petra e non ha habite le mesme duration que le tumbas e templos.

Categoria:Egypto antique